open-index/open-wikipedia-markdown huggingface dataset:
Pietro Mascagni

**Pietro Mascagni** (7. joulukuuta 1863 Livorno – 2. elokuuta 1945 Rooma) oli yksi tärkeimpiä italialaisia säveltäjiä 1900-luvun vaihteessa.

## Elämäkerta
Mascagni opiskeli nuoruudessaan musiikkia Milanon konservatoriossa ja toimi vuosina 1895–1902 Gioacchino Rossinin mukaan nimetyn Pesaron konservatorion johtajana. Lisäksi hän oli muutamia vuosia erään matkustelevan oopperaseurueen kapellimestarina. Vuonna 1902 Mascagni teki konserttimatkan Yhdysvaltoihin, jossa hän johti omia oopperoitaan, ja vuonna 1911 konserttikiertueen Etelä-Amerikkaan. Vuonna 1929 Mascagni kutsuttiin Italian akatemian jäseneksi.

Mascagnin vuonna 1890 ensiesityksensä saanut ooppera *[[Cavalleria rusticana]]* oli sensaatio ja suurin vaikuttaja verismin esiinmarssissa. *Cavallerian* lisäksi *[[L’amico Fritz]]* ja *[[Iris (ooppera)|Iris]]* ovat pitäneet suosionsa Euroopassa. Mascagni sävelsi 15 oopperaa, yhden operetin, useita orkesteriteoksia, lauluja ja pianomusiikkia. Elinaikanaan hän oli hyvin suosittu niin säveltäjänä kuin kapellimestarinakin.

## Teoksia
### Oopperat
* *[[Cavalleria rusticana]]* (Rooma, 1890)
* *[[L’amico Fritz]]* (Rooma 1891)
* *[[I Rantzau]]* (Firenze, 1892)
* *[[Guglielmo Ratcliff]]* (Milano, 1895)
* *[[Silvano]]* (Milano, 1895)
* *[[Zanetto]]* (Pesaro, 1896)
* *[[Iris (ooppera)|Iris]]* (Rooma, 1898)
* *[[Le maschere]]* (Rooma, 1901)
* *[[Amica (ooppera)|Amica]]* (Monte Carlo, 1905)
* *[[Isabeau]]* (Buenos Aires, 1911)
* *[[Parisina]]* (Milano, 1913)
* *[[Lodoletta]]* (Rooma, 1917)
* *[[Il piccolo Marat]]* (Rooma, 1921)
* *[[Pinotta]]* (San Remo, 1932)
* *[[Nerone (Mascagnin ooppera)|Nerone]]* (Milano, 1935)

### Operetit
* *[[Sì]]* (Rooma, 1919)

### Muita
* *[[A Giacomo Leopardi]]* (kantaatti sopraanolle ja orkesterille; Recanati, 1898)

## Lähteet

## Aiheesta muualla

* Pietro Mascagnin virallinen sivusto. 
* Verkkosivusto Mascagnista .
Zeta Aurigae

**Zeta Aurigae** eli Haedus I on tunnettu pitkäjaksoinen pimennysmuuttuja ja kaksoistähti Ajomiehen tähdistössä. Se sijaitsee 850 valovuoden päässä Maasta.  Tästä tähdestä on tehty monia maalauksia. Tähti olisi näyttävän näköinen läheltä: sininen tähti kiertää punaista hieman himmeämpää jättiläistähteä jaksolla 972,2 päivää (2,66 vuotta). Tähden näennäinen kirkkaus on 3,69 ja absoluuttinen -3,23.

Sinisen B-tähden rata on soikea, ja sen kaltevuus on 3 astetta. Keskietäisyys tähtien välillä on 4.2 AU ja vaihtelee välillä 5.9 AU – 2.5 AU.

Kun kaksoistähden sininen B-komponentti menee punaisen jättiläistähden taakse, tähden valo pimenee 15 % eli 0,15 magnitudia.

## Zeta Aurigaen punertava A-komponentti
Spektrityyppi K4II, pintalämpötila 3&nbsp;950 K, kirkkaus 4&nbsp;800 aurinkoa, säde 148 RO, massa 5.8 MO.

## Zeta Aurigaen sininen B-komponentti
Pintalämpötila 15&nbsp;300 K, kirkkaus 1&nbsp;000 LO, säde 4.5 RO, massa 4.8 MO.

## Lähteet
Y Canum Venaticorum

**Y Canum Venaticiorum** (Y CVn) eli *La Superba* on Ajokoirien tähdistössä oleva punainen puolisäännöllinen muuttuva tähti, jonka kirkkaus vaihtelee suunnilleen välillä 4,8–6,3 puolisäännöllisesti tyypin SRB mukaan noin 158 päivän jaksoissa. On epäilty jopa 2&nbsp;000 päivän jaksoja. La Superba on syvänpunainen B-V 2.5. Punaisempia ovat mm V Aquilae, R Leporis ja T Lyrae.

Tähti luokitellaan spektriluokan C7 tai CN5 ylijättiläiseksi. Tähtien kehitysteorian mukaan tähti ei ole varsinainen ylijättiläinen vaan jättiläinen, jolla on hiilestä ja hapesta koostuva ydin. Tähti on hiilirikas toisin kuin useimmat jättiläistähdet. Tähti on 710 valovuoden päässä ja yksi viileimmistä paljain silmin havaittavista tähdistä, pintalämpötila 2&nbsp;100 K tai 2&nbsp;800 K. Kun lämpösäteily otetaan huomioon, tähti paistaa 4&nbsp;400 auringon voimalla. Tähden säde on 2 AU. La Superba on kehittymässä kirkkaaksi jättiläiseksi, ja sen massa on 3 auringon massaa tai yli. Tähti menettää kymmenesmiljoonasosan massastaan vuodessa nopeudella 10 km/s tähtituulena. Tähtituuli on synnyttänyt 2.5 valovuoden eli 0,2 asteen läpimittaisen kaasuvaipan. Menneisyydessä tähti menetti massaa 50 kertaa nopeammin kuin nyt, mikä viittaa siihen, että tähti on alkanut singota ulkokerroksiaan ja kehittyä valkoiseksi kääpiöksi. La Superba on taivaan kirkkaimpia J-tähtiä, joissa on hiilen harvinaista isotooppia 13.
Les Danaïdes

**Les Danaïdes** on Antonio Salierin säveltämä ooppera, joka kantaesitettiin Pariisin Paris Opérassa vuonna 1784. Ooppera oli suuri menestys.

## Oopperan synty
Ranieri Calzabigi kirjoitti *Les Danaïdesin* libreton alun perin Gluckia varten, mutta Palais Garnier’n aikavaatimukset osoittautuivat liian tiukoiksi jo seitsemääkymmentä ikävuotta lähestyvälle mestarille, joka pyysi Salieria säveltämään teoksen musiikin.

## Musiikki
*Les Danaïdesin* suurellisten marssien, kuorojen ja balettien onnistuneesta toteutuksesta huolimatta Salieria on kiitettyä eniten laulumelodioiden kirjoituksesta – ilmavat ja kauniit melodiat syntyivät säveltäjän kynästä helpontuntuisesti. Danauksen rooli on poikkeus aikana, jona merkittävät bassoroolit olivat oopperassa harvassa. Viidestä näytöksestään huolimatta teos kestää vain noin kaksi tuntia.

## Henkilöt
**Danaus*
**Lyncée*
**Hypermnestre*
**Plancippe*
**Pelagus*

## Levytyksiä
*1983 – Caballé jne.
*1990 – Marshall, Kavrakos, Giménez, Bartha, Stuttgartin Radion kuoro ja orkesteri; Gelmetti. (EMI CDS7 54073-2; 2 levyä)
American Basketball Association (2000–)

**American Basketball Association** (**ABA**) on Pohjois-Amerikan toiseksi merkittävin koripalloliiga yliopistoliigojen ulkopuolella. Toistaiseksi se ei ole saanut mahtavan NBA:n palkkarakennetta eikä kansainvälistä arvostusta, mutta Yhdysvalloissa siihen on liittynyt jo kymmeniä seuroja, jotka ovat pelanneet mestaruuksista.

## Historia
Alkuperäinen ABA-liiga perustettiin vuonna 1967 ja kilpaili suosiosta NBA kanssa, joka oli jo 20 vuotta aiemmin perustettu. ABA kilpaili NBA:n kanssa kymmenen vuotta suosiosta, kunnes vuonna 1976 se yhdistyi NBA kanssa.

American Basketball Association perustettiin uudelleen vuonna 1999 ja käytti kaksi ensimmäistä kautta (2000–2001 ja 2001–2002) nimenään **ABA 2000**. Kauden 2002–2003 kohdalla ABA poisti nimestään liitteen "2000".
Woyzeck

**Woyzeck** on Georg Büchnerin vuosina 1836–1837 kirjoittama tragedia.

*Woyzeck* on tarina Friedrich Johann Franz Woyzeck -nimisestä miehestä, joka on keskellä elämän myllerrystä. Hänellä on tyttöystävä Marie, ja heillä on yhteinen lapsi. Woyzeck on köyhä ja tämän vuoksi toimii koekaniinina tohtorille, joka suorittaa mielivaltaisia kokeitaan Woyzeckilla. Tarina kertoo kuinka sorrettu ja herkkä nuori mies Woyzeck joutuu vastakkain elämän ikävien puolien kanssa ja kuinka kaikki kärjistyy lopulta traagiseen loppuunsa.

*Woyzeck* jäi Büchnerin kuoleman johdosta viimeistelemättä, ja näytelmä löytyikin vasta 40 vuotta Büchnerin kuoleman jälkeen. *Woyzeckiä* on esitetty ympäri maailman teattereissa.

Sen lisäksi että *Woyzeckiä* on esitetty teatterinäytelmänä, on sitä nähty muissakin taidemuodoissa: säveltäjä Alban Berg teki oopperan *[[Wozzeck]]*, Werner Herzog teki näytelmästä samannimisen elokuvan, ja Tom Waits ja Robert Wilson puolestaan musikaalin. Lisäksi Hector ja Joona Muhli ovat kirjoittaneet ja säveltäneet aiheesta suomenkielisen laulun nimeltä Woyzeck.

## Lähteet
Kansas City (Kansas)

**Kansas City** on Yhdysvaltain Kansasin osavaltiossa sijaitseva kaupunki. Kaupungissa asui vuoden 2020 väestönlaskennassa 156&nbsp;607 ihmistä. Kansas City on Kansasin osavaltion kolmanneksi suurin kaupunki. Kaupunki sijaitsee Missourijoen ja etelämpää virtaavan Kansasjoen yhtymäkohdassa. Kaupunki muodostaa kaksoiskaupungin Missourin osavaltioon kuuluvan samannimisen suurkaupungin kanssa.

Kansas City -nimisiä kaupunkeja on myös Oregonin ja Tennesseen osavaltioissa.

Kansasin Kansas City on kasvanut lähes 160&nbsp;000 asukkaan kaupungiksi Wyandotten piirikunnassa. 

## Lähteet

## Aiheesta muualla
Columbia (Missouri)

**Columbia** on Yhdysvaltojen Keskilännen Missourin osavaltion kaupungeista merkittävimpien joukossa. Se sijaitsee Interstate-valtetien 70 puolivälissä osavaltion metropolien Saint Louisin ja Kansas Cityn puolivälissä. 

Asukasluvuksi on laskettu vuonna 2010 väestönlaskennassa 109&nbsp;040 asukasta, joista 79 prosenttia  oli valkoisia. Vuoteen 2015 mennessä väkiluku nousi lähelle 120&nbsp;000:ta. Sillä se nousi Missourin neljänneksi suurimmaksi kaupungiksi.

Missourin yliopiston keskeinen kampus on Columbiassa. Se perustettiin vuonna 1822, jolloin se oli ensimmäinen yliopisto Mississippi-joen länsipuolella.

Kaupungin väestö on keskimäärin nuorta ja aktiivista. Kaupungissa on noin 75 ravintolaa ja baaria. Alueella järjestetään elokuva- ja musiikkifestivaaleja. Kaupungissa on kielletty marijuanan poltto, ja siellä suositaan kierrätystä.

Kaupunkia pidetään vasemmistolaisena, sitä ympäröivää maaseutua taas konservatiivisena.  

## Lähteet

## Aiheesta muualla
Jimmy Connors

**James Scott ”Jimmy” Connors** (s. 2. syyskuuta 1952 East St. Louis, Illinois) on yhdysvaltalainen ammattilaisuransa lopettanut tennispelaaja.

Connors siirtyi ammattilaiseksi vuonna 1972. Hän voitti vuoteen 1996 kestäneellä ammattilaisurallaan enemmän ATP-turnauksia kuin kukaan muu, kaikkiaan 105. Maailmanlistan ykköseksi hänet rankattiin heinäkuussa 1974. Connors saavutti urallaan yhteensä kahdeksan Grand Slam -turnausvoittoa, muttei kertaakaan kyennyt valloittamaan Ranskan avointa tennisturnausta. Hän on myös International Tennis Federationin maailmanmestari vuodelta 1982.

Vasemman ranteen leikkaus piti Connorsin poissa kentiltä pitkään, mutta hänen ammattilaisuransa jatkui silti 39-vuotiaaksi asti.

Connorsia pidettiin kentällä peräänantamattomana luonteena, joka ei luovuttanut pahassakaan häviötilanteessa. Hän myös oikkuili kilpailujärjestelmää vastaan. Hänellä oli suhde toiseen maailmanluokan tennistähteen Chris Evertiin.

## ATP-turnausvoitot kausittain
*1972 - 5 
*1973 - 11
*1974 - 14
*1975 - 9
*1976 - 12
*1977 - 7
*1978 - 10
*1979 - 7
*1980 - 6
*1981 - 4
*1982 - 7
*1983 - 4
*1984 - 5
*1988 - 2
*1989 - 2
Amtrak

**Amtrak**  eli virallisesti **National Railroad Passenger Corporation** (”Amtrak” on lyhenne sanoista *American track*) on Yhdysvalloissa toimiva valtion omistama kansallinen matkustajajunayhtiö. Se perustettiin kongressin päätöksellä vuonna 1970, ja sillä on sopimukset lähes kaikkien yksityisten rautatieyhtiöiden kanssa. Amtrak ostaa niiltä matkustajaliikennepalveluita, maksaa niille infrastruktuurin ylläpidosta ja hoitaa hallinnon kuten aikataulujen suunnittelun.  

Virallisesti Amtrak on itsenäinen voittoa tavoitteleva yritys, mutta Yhdysvaltain hallinto omistaa sen käyttämän junakaluston. Yhdysvaltain presidentti nimittää ja senaatti vahvistaa Amtrakin hallituksen jäsenet.

Amtrakin vuosibudjetti oli 2,3 miljardia dollaria vuonna 2022.

## Matkat ja liikennöinti
Pitkät välimatkat ovat osasyynä rautateitse tapahtuvan henkilöliikenteen vähäisyyteen Yhdysvalloissa. Amtrak ylläpitää joitakin hyvin pitkän matkan reittejä eri osavaltioiden halki. Näistä reiteistä pisin on California Zephyr Chicagosta San Franciscoon, kaksi päivää ja yli 3&nbsp;900 kilometriä. Suosituin näistä on Kalliovuoret ylittävä Empire Builder Chicagosta Portlandiin ja Seattleen. Lyhyemmillä, alle päivän matka-ajan kestävillä rataosuuksilla runsaampaa henkilöliikennettä Amtrak hoitaa muun muassa Chicagon ympäristössä, Seattlen alueella, Koillisrannikolla ja Kaliforniassa. Muutama Amtrakin liikennöimä reitti ulottuu Kanadaan, tullimuodollisuuksien ajaksi junat pysähtyvät rajalla. Meksikoon ei Yhdysvalloista ole säännöllistä henkilöliikennettä, mutta muutamat rahtiliikenneyhtiöt toimivat tämän rajan yli.

Yhdysvaltain pitkän matkan raideliikenne on keskittynyt enimmäkseen rahtiliikenteeseen ja Amtrak omistaa vain vähäisen määrän raiteita, muualla Amtrak vuokraa käyttöoikeuksia rahtiliikenteeltä. Lailla on määrätty henkilöjunien etuajo-oikeus sopimuksien mukaisina aikoina.

Rahtiliikenteen vaatimukset rataverkon kunnolle ovat erilaiset kuin henkilöliikenteellä, ja tämä käytännössä estää Yhdysvaltain sinänsä laajan rataverkon kaikkien osien käyttämisen henkilöliikenteessä. Esimerkiksi opastinlaitteiden puutteellinen kunto rahtireiteillä aiheuttaisi vaaratilanteita nopeammalle henkilöliikenteelle. Lähijuna- ja raitiotieliikennettä Yhdysvalloissa hoitavat useimmiten paikalliset yhtiöt.

Amtrak liikennöi päivittäin yli 300 reitillä yli 500 kaupungin välillä. Reittien yhteispituus on lähes 34&nbsp;000 kilometriä, ja ne ulottuvat 46 Yhdysvaltojen osavaltioon sekä Kanadan puolelle.

## Amtrakin liikennöimät reitit

## Lähteet
Ike Turner

**Izear Luster ”Ike” Turner, Jr.** (5. marraskuuta 1931 Clarksdale, Mississippi – 12. joulukuuta 2007 San Marcos, Kalifornia) oli yhdysvaltalainen muusikko ja tuottaja, joka tunnetaan yhteistyöstään Tina Turnerin kanssa.

## Elämä ja ura
Turner syntyi 5. marraskuuta 1931 Clarksdalessa, Mississippissä. Hän oppi Pinetop Perkinsiltä soittamaan pianolla boogie woogieta jo nuorena. Teini-ikäisenä Turner työskenteli radiotiskijukkana, ja ensimmäisen yhtyeensä hän perusti high school ‑aikoinaan.

Vuonna 1951 Turnerin yhtye The Kings of Rhythm levytti Memphisissä Sam Phillipsin Sun-studiolla laulaja ja saksofonisti Jackie Brenstonin kanssa nimellä Jackie Brenston & His Delta Cats kappaleen ”Rocket 88”, jota jotkut pitävät kaikkien aikojen ensimmäisenä rock and roll ‑kappaleena. Levytyksen jälkeen Turnerin yhtye jatkoi studiomuusikkoina, ja he levyttivät monen tunnetun bluesmuusikon taustalla. Turner vaihtoi pianosta kitaraan. Hän toimi myös kykyjenetsijänä Modern Recordsille. Hän toi julkisuuteen vaikutusvaltaisia bluesartisteja, kuten Robert Nighthawkin, Elmore Jamesin, Otis Rushin ja Sonny Boy Williamsonin.

1950-luvun puolivälissä Turner siirtyi yhtyeineen St. Louisiin, missä he menestyivät paikallisissa rhythm and blues ‑ympyröissä. Turner levytti välillä myös omalla nimellään. Vuonna 1956 Turner tapasi teini-ikäisen Anna Mae Bullockin. Bullock ja tätä kahdeksan vuotta vanhempi Turner muuttivat yhteen Bullockin tultua raskaaksi yhtyeen saksofonistille, ja Turner ja Bullock menivät naimisiin vuonna 1958. He saivat yhteisen lapsen.

Bullock otti nimekseen Tina Turner. Hänen ja Iken duosta tuli hyvin suosittu, ja Ike vaihtoi yhtyeensä nimeksi The Ike & Tina Turner Review. Tina Turner laulajanaan yhtye sai paljon listamenestystä 1960-luvulla. Ike tuli kuitenkin riippuvaiseksi kokaiinista ja muuttui Tinan mukaan väkivaltaiseksi, mikä vaikeutti heidän yhteistyötään. Suosion notkahduksen jälkeen Ike toi 1960-luvun lopulla yhtyeen ohjelmistoon versioitaan tuoreista rock ’n’ roll ‑hiteistä, ja yhtyeen menestys parani jälleen. Yhtyeen versio ”Proud Marysta” toi heille listamenestystä ja Grammyn vuonna 1971. Yhtyeen viimeinen hitti oli ”Nutbush City Limits” (1973). Tina jätti Iken vuonna 1975 ja aloitti soolouran.

Ike Turner jatkoi muusikon uraansa ilman Tinaa, mutta ei koskaan saavuttanut entisen kaltaista menestystä. Hänet pidätettiin monta kertaa huumausainerikoksista. Hänet nimettiin Rock and Roll Hall of Fameen Tinan kanssa 1991. Hän sai joitain Grammy-ehdokkuuksia vielä 2000-luvulla.

Ike Turner kuoli kotonaan Kaliforniassa 76-vuotiaana 12. joulukuuta 2007. Ruumiinavauksen perusteella hän kuoli kokaiinin yliannostukseen.

## Lähteet
Latvajärvi

**Latvajärvi** on kylä Latvajärven itäisellä rannalla, Maaselän harjanteella Vienan Karjalassa, Karjalan tasavallassa, noin viiden kilometrin päässä Suomen rajasta. Latvajärvi on Vienan runokylistä kaikkein merkittävin. Siellä elivät ja sieltä olivat kotoisin kaikki Perttusen runonlaulajasuvun jäsenet, muun muassa Arhippa ja Miihkali Perttunen.

Nykyään Latvajärvelle on Suomen puolelta vedetty sähköt Vienan runokylät -projektin aloitteesta, mutta turismia hankaloittaa sijainti rajavyöhykkeellä.

## Lähteet

## Aiheesta muualla
*  Latvajärvi Juminkeko-säätiön runokyläprojektin sivuilla
Gheton kansannousu

**Gheton kansannousut** olivat aseellisia kapinoita, jolla ghettoihin toisen maailmansodan aikana suljetut juutalaiset pyrkivät vastustamaan siirtämistään keskitys- tai tuhoamisleireille. Tunnetuin ja suurin kansannousu tapahtui Varsovan ghetossa huhtikuussa 1943, mutta samanlaista vastustusta oli myös muiden Puolan kaupunkien ghetoissa. 

Edellytykset kapinaan ryhtymiselle ghetossa eivät useinkaan olleet hyvät, vaikka halua siihen olisi ollut. Natsit kuljettivat ghetoista tuhoamisleireille usein tuhansia ihmisiä päivässä, ja kuljetuksiin joutuneiden kohtalo oli yleensä varsin pian tiedossa gheton sisällä. Aseiden salakuljettaminen suljettuun ghettoon oli usein vaikeaa tai lähes mahdotonta, ja gheton asukkaita riivasivat nälkä ja taudit. Esimerkiksi Łódźin ghetossa juutalaisten neuvosto toivoi myöntyväisellä politiikalla voivansa pelastaa tuholta edes osan juutalaisväestöstä. Vastarintaa organisoineet järjestöt, kuten Żydowski Związek Walki ja Żydowska Organizacja Bojowa, olivat usein vähemmistönä.

## Ghettojen kansannousuja
* Varsovan geton kansannousu
* Białystokin gheton kansannousu
* Częstochowa
* Mińsk Mazowiecki
* Vilna
* Będzin

Jossain määrin aseellista vastarintaa tehtiin myös seuraavien kaupunkien ghetoissa:
* Pińsk
* Krakovan ghetto
* Lviv 
* Sosnowiec
* Łódźin ghetto
* Marcinkance
Teuvo Loman

**Teuvo Loman** (s. 17. heinäkuuta 1962 Espoo) on helsinkiläinen vaatesuunnittelija, sisustussuunnittelija, kampaaja, malli ja laulaja.

Elämäntyönsä Loman on tehnyt stylistinä ja hiusmuotoilijana, ja hänen kampauksiaan on ollut itsenäisyyspäivän vastaanoton vierailla, Leningrad Cowboyseilla sekä useissa suomalaisissa televisio-ohjelmissa. Hän on ollut mukana tositelevisio-ohjelmassa *V. I. P. Seikkailu* (2004). Vuodesta 2006 alkaen Loman on ollut mukana MTV3:n *Pientä pintaremonttia* -ohjelmassa sisustussuunnittelijana. Hän on lisäksi vieraillut muun muassa ohjelmissa W-tyyli, Levyraati, Bettina S, Mummomafia ja Ruben & Joonas.

Loman julkaisi ensimmäisen levynsä 1988, mutta vasta 2005 *Helsinki City Boy* toi hänet listoille. Loman julkaisi 2007 singlen *Kari*, joka on käännös Europe-yhtyeen kappaleesta ”Carrie” ja seuraavan singlensä *[[Nousee huiviin]]* 2009 digijulkaisuna.

Lomania  on  uhkailtu homoseksuaalisuutensa takia ja hän on julkisuudessa kertonut kohtaamastaan syrjinnästä. Loman on myös kertonut olleensa 1980-luvulla psykiatrisessa hoidossa muuttuakseen heteroksi.

Loman oli rekisteröidyssä parisuhteessa 24 vuotta nuoremman Niko Heleniuksen kanssa 2014–2016. Pari tapasi toisensa jo vuonna 2004. Loman kihlautui uuden kumppanin kanssa 2017.

Maaliskuussa 2019 Helsingin käräjäoikeus tuomitsi Lomanin vuoden ja 10 kuukauden ehdolliseen vankeusrangaistukseen sekä 90 tunnin yhdyskuntapalveluun vuonna 1999 tapahtuneesta 13-vuotiaan pojan törkeästä seksuaalisesta hyväksikäytöstä.  Loman valitti tuomiosta hovioikeuteen. Hovioikeudessa käräjäoikeuden päätös pysyi.

## Diskografia
### Singlet
**Siivet selkään* (2000)
**Copacabanan yöt* (2000)
**Helsinki City Boy* (2005)
**Tää juttu* (2005)
**Kari* (2007)
**[[Nousee huiviin]]* (2009)
**Slipping Into Leather* (2010)
**Hey frank* (2018)

## Lähteet
*  

### Viitteet

## Aiheesta muualla
* Teuvo Lomanin kotisivut 
* 
* Haastattelu Apu-lehdessä 25.4.2005
Jalal Talabani

**Jalal Talabani** (kurdiksi: Celal Talebanî, , 12. marraskuuta 1933 – 3. lokakuuta 2017) oli irakilainen poliitikko, joka toimi maansa presidenttinä 2005–2014. Jalal Talabani oli kansallisuudeltaan kurdi ja Kurdistanin isänmaallisen liiton (PUK) perustaja ja pääsihteeri. Talabani kuului Irakin kurdivähemmistöön ja toimi usein neuvottelijana kansanryhmien välillä hallituksessa puhjenneissa kiistoissa.

## Elämäkerta
Talabani syntyi Karkukissa lähellä Arbilia Irakin Kurdistanissa. Hän liittyi kurdien demokraattiseen puolueeseen 14-vuotiaana ja valittiin sen keskuskomiteaan 18-vuotiaana 1951. Hän lähti opiskelemaan lakia 1953 ja valmistui 1959, jonka jälkeen lähti asevelvollisena Irakin armeijan panssarivoimiin.

Hän oli Kurdistanin demokraattisen puolueen (KDP) politbyroon johdossa 1960-luvulla. Kun kurdit lähtivät kapinaan 1961, Talabani johti taisteluja Irakissa ja vei kurdien asiaa Eurooppaan ja Lähi-itään etsien tukea. Kun kapina kukistui 1975, Talabani lähti sanomansa mukaan KDP:stä luomaan sivistyneempää, demokraattisempaa ja vähemmän heimoihin luottavaa poliittista puoluetta. Tämä johti Kurdistanin isänmaallisen liiton (PUK) syntyyn 1975. Talabanin puolue taisteli Massoud Barzanin KDP:n kanssa aina Persianlahden sotaan (2. elokuuta 1990 – 28. helmikuuta 1991) asti. Vuonna 1992 kurdialueilla pidettiin vaalit ja luotiin PUK–KDP:n yhteishallinto. Jännitteet johtivat kuitenkin aseellisiin taisteluihin 1994. Puolueet solmivat rauhansopimukseen Washingtonissa 1998.

Vuoden 2003 Irakin sodan (20. maaliskuuta 2003 – 15. joulukuuta 2011) aikana Talabani oli edelleen PUKin johdossa ja Saddam Husseinin vastaisen opposition näkyvin edustaja Irakissa. Saddam Husseinin  kukistuttua hänet nimitettiin väliaikaisen hallitsevan neuvoston johtoon, ja hän oli presidenttinä marraskuun 2003. Hän on sittemmin etääntynyt Kurdistanin itsenäistymisvaateista ja tukee Irakin liittovaltiomallia.

KDP–PUK:in vaaliliitto *Demokraattis-patrioottinen Kurdistanin liitto* voitti vuoden 2005 kurdien kansankokouksen vaalit ja sai 77 paikkaa Irakin parlamenttivaaleissa tammikuussa 2005. Irakin väliaikainen hallitus nimitti hänet presidentiksi 6. huhtikuuta. Tuolloin Talabani ilmoitti, ettei pyri toiselle kaudelle, koska nykyinen perustuslaki rajoittaa presidentinvaltaa.

Hänet valittiin uudelleen 22. huhtikuuta 2006 ensimmäisenä presidenttinä maan uuden perustuslain aikana.

Talabani joutui aivoinfarktin takia sairaalaan joulukuussa 2012. Hän kuoli lokakuussa 2017 sairaalassa Berliiniissä.

## Lähteet
Ghazi Maš’al Ajil al-Yawar

**Ghazi Maš’al Ajil al-Yawar** (*Ghāzī al-Yāwar*, s. 11. maaliskuuta 1958 Mosul) on irakilainen poliitikko. Hän toimi Irakin presidenttinä väliaikaishallituksessa () vuosina 2004–2005 ja varapresidenttinä siirtymäajan hallituksessa () 2004–2005.

Ghazi al-Yawar on suuren Shammar-heimon päällikkö. Heimoon kuuluu sekä sunneja että shiioja, ja sen jäseniä asuu monissa Persianlahden maissa.

Hän oli Yhdysvaltain miehityksen jälkeen luodun Iraqi Governing Councilin (IGC) jäsen ja nimitettiin 28. kesäkuuta 2004 väliaikaiseksi symboliseksi valtiopäämieheksi, kun miehityshallinto (, CPA) antoi suvereniteetin irakilaisille.

Ghazi al-Yawar on koulutukseltaan diplomi-insinööri. Hän opiskeli Kuningas Fahdin öljy- ja mineraali yliopistossa Saudi-Arabiassa ja suoritti tutkintonsa loppuun Britannissa. Sen jälkeen hän opiskeli Yhdysvalloissa Washingtonissa American Universityssa. Ghazi al-Yawar on maltillinen sunni.

## Lähteet
Ahmad Hasan al-Bakr

**Ahmad Hasan al-Bakr** (, 1. heinäkuuta 1914 – 4. lokakuuta 1982) oli irakilainen kenraali, joka oli Irakin pääministeri ramadanin kaappauksen jälkeen 1963, varapresidentti 1963–1964, vallankumousneuvoston puheenjohtaja ja presidentti vuosina 1968–1979.

Hän opetti kuusi vuotta alakoulussa ennen menemistään sotilasakatemiaan 1938. Hän otti osaa Rašid Alin kapinaan 1941, jolloin hänet erotettiin armeijasta, mutta otettiin takaisin 1957. Prikaatikenraalina hän kuului vapaisiin upseereihin, jotka kaatoivat monarkian 1958.

Hänet pakotettiin taas eläkkeelle 1959, koska häntä syytettiin Mosulin kapinan johtamisesta. Al-Bakr oli tuolloin Baath-puolueen jäsen ja kannatti Yhdistynyttä arabitasavaltaa. Baathistien johtavana jäsenenä hän johti vuoden 1963 vallankaappausta joka syrjäytti Abdulkarim Qasimin ja hänestä tuli pääministeri syksyyn asti. Tuolloin syrjäytetyn kuningas Faisalin sukulainen, sotamarsalkka Abdulsalam Arif järjesti vastavallankaappauksen. Nuoremman Arifin kuoltua helikopteriturmassa baathistit syrjäyttivät tämän veljen Abdulrahman Arifin 1968 ja al-Bakr nimitettiin presidentiksi.

Presidenttinä al-Bakr kansallisti 1971 Iraq Petroleum Companyn korvaten ulkomaisille yhtiöille menetykset ja aloitti laajat talousuudistukset. Kansallistamisen ja vuoden 1973 öljykriisin seurauksena valtion tulot kasvoivat voimakkaasti. Al-Bakr jatkoi edeltäjiensä varovaista viisivuotissuunnitelmaa, mutta alkoi investoida teollisuuteen kun tulot kasvoivat.

Hän lähestyi Yhdistynyttä arabitasavaltaa ja muutti maan lipun panarabismin mukaiseksi. Maan suhteita Neuvostoliittoon lähennettiin ja maiden välillä solmittiin ystävyyssopimus. Al-Bakrin hallitus avusti Syyriaa jom kippur -sodassa Israelia vastaan. Kurdien ja hallituksen yhteenotot jatkuivat ja 1974 Pohjois-Irakissa käytiin raskaita taisteluja hallituksen ja kurdijoukkojen välillä. Kurdit saivat tukea Iranista aina 1975 alkuun asti, jolloin maat sopivat rajariitansa ja apu ja sen myötä kapina hiipuivat.

Al-Bakr nimitti serkkunsa Saddam Husseinin varapresidentiksi. Presidentin vanhetessa valta siirtyi yhä enemmän hänelle.

Heinäkuun 1978 laki teki kaikesta poliittisesta toiminnasta Baath-puolueen ulkopuolella kuolemalla rangaistavaa. 

16. heinäkuuta 1979 65-vuotias al-Bakr jätti presidentinviran terveyssyistä Saddamille. Hänen kuolemaansa 1982 ei huomioitu maassa laajalti.

## Lähteet
Yleinen korroosio

**Yleinen korroosio** eli tasainen korroosio on toinen kahdesta pääkorroosiotyypistä. Yleisessä korroosiossa metalli syöpyy samalla nopeudella koko pinnaltaan. Tämä johtuu anodisen ja katodisen alueen jatkuvasta paikan vaihtumisesta. Tasainen korroosio on paikallista korroosiota (se toinen pääkorroosiotyyppi) harmittomampaa ja se on helpommin havaittavissa.

Tyypillisesti yleistä korroosiota esiintyy erilaisissa ilmasto-olosuhteissa suojaamattomilla metallipinnoilla. Myös teollisissa prosesseissa saattaa esiintyä yleistä korroosiota prosessiliuoksien kanssa kosketuksissa olevilla metallipinnoilla.

## Katso myös
* Korroosio
* Paikallinen korroosio
* Galvaaninen korroosio
* Rakokorroosio

## Lähteet
* Aromaa, J.: *Korroosionestotekniikan Perusteet*, Teknillisen korkeakoulun materiaalitekniikan julkaisuja, Espoo, 2005.
Abdulrahman Arif

**Abdulrahman Muhammad Arif** (13. huhtikuuta 1916 – 24. elokuuta 2007) oli irakilainen sotilas ja maan entinen presidentti. Hän toimi virassa vuosina 1966–1968.

Arif oli ammattisotilas ja tuki sotilasvallankaappausta, jolla hänen veljensä Abdulsalam Arif tuli valtaan vuonna 1963. Hänet nimitettiin pääesikunnan päälliköksi. Kun nuorempi Arif kuoli helikopterionnettomuudessa, Abdulrahman al-Bazzazista tuli virkaatekevä presidentti kolmeksi päiväksi. Sen jälkeen armeija päätti, että entisen presidentin isoveljen pitäisi seurata tätä virassa. Päätöksellä oli mahdollisesti Egyptin johtajan Gamal Abdel Nasserin tuki. Abdulrahman Arif  valittiin presidentiksi 16. huhtikuuta 1966.

Abdulrahman Arif jatkoi veljensä poliittisella tiellä, mutta hieman nationalistisemmalla otteella. Presidenttikauden jatkuttua kaksi vuotta Arifin läheiset avustajat Baath-puolueesta syöksivät hänet vallasta.
Vallankumous tapahtui 17. heinäkuuta 1968 aamun tunteina, kun Arif oli vielä nukkumassa. Puolustusministeri Hardan al-Tikriti tuli palatsiin ja ilmoitti Arifille puhelimitse, ettei hän enää ollut presidentti.

Arif lähetettiin lentokoneella Lontooseen, josta hän matkusti maanpakoon Turkkiin ja palasi Irakiin 1980-luvun lopulla. Hän pysyi sen jälkeen enimmäkseen poissa julkisuudesta. Arif pakeni Jordaniaan Yhdysvaltain joukkojen syrjäytettyä Saddam Husseinin vuonna 2003. Vuonna 2004 Irakin väliaikaishallitus myönsi hänelle eläkkeen ja varoja hänen sairauskuluihinsa. Arifin sisar Sabiha kuoli 2004 autopommi-iskussa Bagdadissa.

Saddam Husseinin syrjäyttämisen jälkeen Arif antoi harvinaisen haastattelun uutistoimisto AP:lle ja kehotti irakilaisia unohtamaan menneen ja keskittymään paremman tulevaisuuden rakentamiseen. Hän kuoli 2007 Ammanissa Kuningas Husseinin lääketieteellisessä keskuksessa.

## Lähteet
Terskinhevonen

**Terskinhevonen** (myös **terskinarabi**) on verraten nuori, Venäjällä 1920-luvulla jalostettu hevosrotu joka kehitettiin Terskin ja Stavropolin siittoloissa Kaukasuksella. Terskinhevosten jalostuksessa on käytetty arabianhevosta ja venäläisiä ratsurotuja, ja lopputulos muistuttaakin paljon arabia.

Terskinhevosia pidetään rauhallisina ja nopeasti oppivina. Väriltään ne ovat yleensä kimoja, joskus rautiaita tai ruunikoita.

Terskinhevoset ovat lähinnä ratsuhevosia. Rotu on menestynyt hyvin matkaratsastuksessa, esteratsastuksessa ja kouluratsastuksessa. Venäjällä terskinhevoset ovat kilpailleet myös muille kuin täysiverisille tarkoitetuissa laukkakilpailuissa.

## Aiheesta muualla
*Terskinhevonen Hevosmaailma.netissä
Abdulrahman al-Bazzaz

**Abdulrahman al-Bazzaz** () (1913–1973) oli irakilainen hallintomies ja sotilas. Hän oli OPEC:in pääsihteeri 1. toukokuuta 1964 – 30. huhtikuuta 1965. Tämän jälkeen hän toimi Irakin ulkoministerinä muutaman kuukauden 1965 sekä pääministerinä loppuvuodesta 1965 elokuuhun 1966. Hän oli Irakin presidentti 1966 kolmen päivän ajan (13. toukokuuta – 16. toukokuuta) Abdulsalam Arifin kuoleman jälkeen, kunnes Arifin veli Abdulrahman Arif valittiin presidentiksi.

## Lähteet
Avaarilaiskielet

**Avaarilaiskielet** (myös *avaarilais-didolaiset kielet*) on dagestanilaiseen kielikuntaan kuuluva kieliryhmä, johon kuuluu 14 puhujamäärältään pientä kieltä. Avaarilaiskieliä puhutaan Kaukasiassa, Dagestanin länsi- ja eteläosissa. Avaarilaiskielet jaetaan edelleen kolmeen alaryhmään: pohjoisavaarilaiskielet, didolaiset kielet ja andilaiset kielet. Kieliryhmän kieliä puhuu yhteensä noin 712&nbsp;000 ihmistä. Suurin ryhmän kielistä on avaari, jota puhuu noin 650&nbsp;000 ihmistä. Avaarilaiskielistä vain avaari on kirjakieli, jota myös muut kielet käyttävät.

**Avaarilaiskielet**
* Pohjoisavaarilaiskielet
** avaari (650&nbsp;000)

* Andilaiset kielet (noin 50&nbsp;000)
** ahvahi (5&nbsp;000)
** andi (21&nbsp;270)
** bagval (4&nbsp;000)
** botlih (3&nbsp;000)
** godoberi (2&nbsp;500)
** karata (5&nbsp;000)
** tindi (5&nbsp;000)
** tšamalali (4&nbsp;000 - 5&nbsp;000)

* Didolaiset kielet (11&nbsp;300)
** bežta (2&nbsp;500)
** dido (7&nbsp;000)
** hinuhi (200)
** hunzibi (600)
** hvarši (1&nbsp;000)
Lipeäkala (lehti)

**Lipeäkala** oli suomalaisen huumorin vuosikirja, joka ilmestyi jouluksi vuosina 1926–1963. Sitä julkaisi Suomen Aikakauslehdentoimittajain Liitto kustantajan vaihdellessa vuosien varrella.

Ajan ilmiöihin kepeään sävyyn tarttuva *Lipeäkala* sisälsi pakinoita, joita kirjoittivat esimerkiksi Aapeli, Kai de Puu ja Valentin, sekä runsaasti kuvasarjoja ja pilapiirroksia.

Markkinoilla oli muitakin humoristisia joululehtiä, kuten Arijoutsin ''Joulupippuri'' ja Veli Giovannin *[[Joulukärpänen]]*. Ne kaikki lopettivat ilmestymisensä 1960–1970-luvuilla.

*Lipeäkalan* henkinen perillinen sisällöllisesti oli ''Kutka'', eräänlainen vuosikirja, joka alkoi ilmestymisensä vuonna 1978 vuosinumerosta 1979.

*Lipeäkalan* esikuva oli Ruotsissa ilmestynyt joulualbumi *Lutfisk*.

## Kirjoittajia
Vuoden 1927 *Lipeäkalan* kirjoittajia olivat Kersti Bergroth, Eva Hirn, Osmo Iisalo, Panait Istrati, Uuno Kailas, Ernst Lampén, Hj. Nortamo, Olli, Eino Railo, Tiitus, Vaasan Jaakkoo, Sigurd Wettenhovi-Aspa, Kyösti Vilkuna ja Kalle Väänänen.

WSOY:n kustantaman vuoden 1931 *Lipeäkalan* tekijöinä mainittiin Arvi Kivimaa, Ernst Lampén, Nuotti-Nikodemus, Olli, Tiitus, Vaasan Jaakkoo, Armas J. Pulla, Simo Penttilä, Unto Seppänen, Katri Vala, Valentin ja Mika Waltari.

Viimeiseksi jääneen vuoden 1963 *Lipeäkalan* kirjoittajia olivat Aune Ala-Tuuhonen, Antero Alpola, Matti Hälli, Harri Kaasalainen, Elina Karjalainen, Venny Kontturi, Matti Pirkola,  ja Satu Waltari sekä nimimerkit Antti, Cissy, Hessu, Kala, Ksantippa, Pii, Pilke, Puumerkki, Pärttyli, Rouva Ruusupuu, Simppa, Talvikki ja Toiska.

## Lähteet

## Aiheesta muualla
*Digitoidut ''Lipeäkalat'' vuosilta 1926–1937 Kansalliskirjaston sivustolla
Abdulsalam Arif

**Abdulsalam Muhammad Arif** (s. 1921, Bagdad – 13. huhtikuuta 1966, Bagdad) oli Irakin presidentti vuosina 1963–1966. 

Arif oli merkittävässä osassa vallankaappauksessa, joka syöksi Abdulkarim Qasimin vallasta. Aluksi hän tuki Baath-puoluetta, mutta vangitutti sen johtajat puolen vuoden kuluttua.

Arif kuoli helikopterionnettomuudessa vuonna 1966, ja hänen isoveljensä nousi presidentiksi. Onnettomuuden syyksi ilmoitettiin ukkonen.

## Lähteet

## Aiheesta muualla
Muhammad Najib al-Ruba’i

**Muhammad Najib al-Ruba’i** (; 1904–1965) oli irakilainen poliitikko, joka osallistui Abdulkarim Qasimin kanssa vallankaappaukseen kuningas Faisal II:ta vastaan ja oli maan itsenäisyysneuvoston puheenjohtaja, valtionpäämies vuosina 1958–1963. Ennen vallankaappausta hän eteni sotilasurallaan kenraaliksi. Hänen kerrotaan osallistuneen pääministeri Qasimin murhayritykseen 1959.

## Lähteet
Kizljar

**Kizljar** (avaariksi ja , lezgiksi Къизляр, lakiksi ja tabasaraniksi Гъизлар) on kaupunki Kaukasiassa Dagestanin pohjoisosassa Venäjällä lähellä Tšetšenian rajaa. Kaupunki sijaitsee Terekjoen alajuoksun pohjoispuolella, eurooppateiden  ja  varrella, noin 221 kilometriä maan pääkaupungista Mahatškalasta luoteeseen. Kaspianmerelle on runsaan 60 kilometrin matka.

Kizljarissa viljellään viiniä, ja siellä on konjakkitehdas, jossa tuotetaan konjakkia.

## Historia
 
Kizljar mainitaan ensi kerran kirjallisissa lähteissä 1609. Venäjä rakensi Kizljariin linnoituksen 1735 Kaukasian valloituksensa tueksi. Kizljar oli 1700- ja 1800-luvuilla Venäjältä Lähi-itään ja Keski-Aasiaan suuntautuvan kauppareitin varrella. Kizljarista kehittyi viiniteollisuuden keskus 1800-luvun alkupuolella. 
 
### Asukasluvun kehitys

## Lähteet

## Aiheesta muualla

*Kizljarin konjakkitehtaan sivusto (+18v)  (kizlyar-cognac.ru)
St. Louis Cardinals

**St. Louis Cardinals** on Yhdysvaltojen menestyksekkäimpiä baseball-joukkueita. Se perustettiin jo vuonna 1882 nimellä Brown Stockings, 1883 &ndash; 1898 joukkue tunnettiin nimellä Browns, jonka jälkeen se oli vuoden Perfectos ennen nykyisen nimen käyttöönottoa 1900. Joukkueen kotikenttä on Busch Stadium (uusittu stadium valmistui  2006) Keskilännen Missourissa St. Louisin kaupungin keskustassa. 

Joukkue pelasi ensimmäiset vuotensa American Association -sarjassa, josta se siirtyi nykyiseen peliympäristöönsä, National Leagueen, vuonna 1892. AA-aikoinaan joukkue oli yksi sarjan parhaista, se mm. voitti sarjansa neljä vuotta putkeen 1885 &ndash; 1888. Siirryttyään NL:n joukkue kuitenkin upposi pohjakastiin ja ennen vuotta 1926 se ei yltänyt kolmatta sijaa korkeammalle. Menestystä oli kuitenkin näköpiirissä ja vuonna 1926 joukkue voittikin liigansa, vieden samalla myös ensimmäisen World Series -mestaruutensa voittamalla American Leaguen mestarin, New York Yankeesin, seitsemässä pelissä. Seuraavien 20 vuoden aikana oli NL:n mestari 8 kertaa ja World Series mestaruuksia se tänä aikana otti 5. Vuoden 1946 mestaruuden jälkeen seuraavaa titteliä saatiin odottaa vuoteen 1964 asti, jolloin se legendaarisen syöttäjän Bob Gibsonin johdolla voitti jälleen Yankeesin ja palasi maailman huipulle. 1960-luvusta eteenpäin joukkue on pääpiirtein pysytellyt NL:n kärkikastissa. 

Joukkue on päässyt pudotuspeleihin vuoden 1964 jälkeen 13 kertaa, voittanut liigansa mestaruuden 9 kertaa ja World Series -mestaruuden neljästi (1967, 1982, 2006, 2011). Kaiken kaikkiaan joukkue on voittanut World Seriesin 11 kertaa ja selvinnyt siihen 19 kertaa (viimeksi 2013).

St. Louis Cardinalsin maskotti on "Fredbird", eräänlainen karrikatyyri kardinaalilinnusta.

## Katso myös
*St. Louis Brown Stockings

## Lähteet
Agulit

**Agulit** () ovat pieni kaukasialainen kansa Itä-Kaukasiassa Dagestanin eteläosassa. He puhuvat lezgiläiskieliin kuuluvaa agulin kieltä. Vuonna 2002 suoritetun Venäjän väestönlaskennan mukaan Venäjällä oli 28&nbsp;297 agulia, pääosa Dagestanissa (vuonna 1959 aguleja oli noin 7&nbsp;000). Ukrainassa oli vuoden 2001 väestönlaskennan mukaan 108 agulia. Agulit muodostavat alle yhden prosentin Dagestanin väestöstä. Agulit jakaantuvat neljään heimoon, jotka ovat agulderit, kurahderit, hušanderit ja hpjukderit. Etnisesti agulit ovat hyvin läheistä sukua lezgeille. Agulit ovat islaminuskoisia.

## Lähteet
ECDL

**ECDL** eli **European Computer Driving Licence** on kansainvälinen it-perusosaamisen tutkinto, joka on tarkoitettu kaikille.

ECDL perustuu suomalaiseen Tietokoneen ajokortti -tutkintoon, joka otettiin käyttöön vuonna 1994. Jo seuraavana vuonna 1995 *Council of European Professional Informatics Societies* (CEPIS) käynnisti Euroopan komission tukemana hankkeen, jonka tehtävänä oli selvittää, kuinka kehittää IT-perusosaamisen tasoa aikuisväestön keskuudessa kaikkialla Euroopassa.

Varsin pian tämän jälkeen käynnistettiin pilottitestaustoiminta ja suomalaisen ajokortin pohjalta kehitettiin uudet tutkintovaatimukset ja tehtäväpankki. Vuonna 1996 ajokortin oikeudet myytiin ECDL Foundation Limited -järjestölle .

Ensimmäiset ECDL-tutkinnot suoritettiin Ruotsissa elokuussa 1996. Suomessa ECDL-tutkintojärjestelmä otettiin käyttöön syksyllä 2001.

ECDL-tutkinnon on suorittanut jo yli viisitoista miljoonaa ihmistä maailmassa. Tutkinnon voi suorittaa 148 maassa 41 eri kielellä. Suomessa tutkintoja voi suorittaa suomeksi, ruotsiksi, englanniksi ja venäjäksi.

Suomessa ECDL-tutkintoja hallinnoi ECDL Finland Oy.

## Tutkinnot
* eKansalainen – tietokoneen peruskäytön tutkinto, jonka tavoitteena on saattaa tietoyhteiskunnan taidot jokaisen ulottuville.
* ECDL perustutkinto – tutkinto työelämän tarpeisiin (sisältää kuusi moduulia, joista voi valita joustavasti tarvitsemansa).
* ECDL Start – osatutkinto, jossa on neljä vapaavalintaista osiota perustutkinnosta.
* ECDL Advanced – jatkotutkinto, jonka voi suorittaa neljästä eri aihealueesta, joista jokainen muodostaa oman tutkintonsa.
* ECDL Expert – sertifikaatti, joka myönnetään henkilölle, joka on suorittanut kaikki neljä erillistä ECDL Advanced -jatkotutkintoa.'''
* IT Security -tietoturvatutkinto
* CTP eli Certified Training Professional-kouluttajakoulutus
* ECDL Health Supplement – Terveydenhuoltoalan tietotekniikkatutkinto

## Lähteet

## Aiheesta muualla
* Eurooppalainen tietokoneen ajokortti
* Kansainväliset ECDL-sivut
Letícia

** Letícia** on kaupunki Kolumbiassa, Etelä-Amerikassa. Se on Amazonasin departementin pääkaupunki ja sijaitsee Amazonjoen rannalla aivan Kolumbian eteläkärjessä, noin neljä astetta päiväntasaajan eteläpuolella. Letician väkiluku vuonna 2011 oli noin 25&nbsp;400, ja väestö on pääasiassa Kolumbian keskusylängöiltä muuttaneita. 

Amazon on kaupungin kohdalla purjehduskelpoinen, ja Leticia on Kolumbian ainoa satama tämän joen rannalla. Se on aivan sekä Perun että Brasilian rajalla, ja Brasilian puolella siihen rajoittuu suurin piirtein samankokoinen Tabatingan kaupunki, jonka kanssa Leticia muodostaa löyhän kaupunkialueen joen rannalla.

Leticiaan pääsee lentäen Bogotasta, lentomatka kestää kaksi tuntia, ja pikaveneillä Perun Iquitosista.

Kaupunki ja suurehko alue sen pohjoispuolella oli aiemmin perulaisten asuttama nimellä San Antonio, mutta 1900-luvun alun rajakiistoissa, joihin liittyi myös riitoja niin Ecuadorin kuin Brasiliankin kanssa, alue päätyi lopulta Kolumbian hallintaan.

Kaupungin merkitys Kolumbian talouselämään ja politiikkaan on vähäinen, vaikka rajakaupunkina se onkin aiemmin ollut ajoittain yksi huumekaupan vähäisemmistä keskuksista. Matkailu on silti aina ollut merkittävää Leticiassa, johtuen paljolti siitä, etteivät lähes koko muuta Kolumbiaa vaivaavat poliittiset ongelmat, kuten kapinaliikkeet ja puolisotilaalliset joukot, juurikaan kosketa eteläisiä viidakoita. 

## Lähteet

## Aiheesta muualla
Sk

**Sk** tai **SK** tarkoittaa seuraavia:

* Saskatchewan, postilyhenne SK, Kanadan provinssi
* Satakunnan Kansa, SK, suomalainen sanomalehti
* 
* Seinäjoen rautatieasema, liikennepaikkalyhenne Sk, rautatieliikennepaikka Suomessa
* , koodi käytössä 1974–1975, nykyisin käytössä Intian koodi IN
* SK Gaming, SK, pelaamiseen erikoistunut ryhmä
* SK Group, eteäkorealainen monialakonserni
* 
* Slovakian koruna, Sk, Slovakian rahayksikkö
* 
* sotatieteiden kandidaatti, SK, korkeakoulututkinto
* Suomen Kansanpuolue, SK, suomalainen puolue
* Suomen Kuvalehti, SK, suomalainen aikakauslehti
Sm

**Sm** tarkoittaa seuraavia:
__NOTOC__
## sm
* .sm, San Marinon Internet-maatunnus
* senttimetri, käytöstä poistunut suomalainen tunnus sm, mittayksikkö
* .

## SM
* 
*Letov S 218 A Smolik, Suomen ilmavoimien konetunnus SM, tšekkoslovakialainen koulukone
* sadomasokismi, SM, seksuaalinen toiminta, joka sisältää sadismia ja masokismia
*sisäasiainministeriö, SM, ministeriö
* sotatieteiden maisteri, SM, korkeakoulututkinto
* Standard Missile, SM, yhdysvaltalainen ohjusperhe
* streptomysiini, SM, antibiootti, jota käytetään muun muassa tuberkuloosin hoidossa
* Super Mario, SM, Nintendon videopelihahmo
* Suomen-mestaruus, SM, suomenmestaruuskilpailuissa saavutettu voitto
* suurmestari, SM, arvonimi shakissa
* 
* sähkömagnetismi, SM, sähköisiä ja magneettisia ilmiöitä käsittelevä fysiikan ala
*Citroën SM, automalli.

## Sm
* 
* sähkömoottorijuna, kalustosarjatunnus Sm, sähkömoottorin voimalla kulkeva juna

:* Sm1, sähkömoottorijunan kalustosarjatunnus
:* Sm2, sähkömoottorijunan kalustosarjatunnus
:* Sm3, sähkömoottorijunan kalustosarjatunnus, toiselta nimeltään Pendolino
:* Sm4, sähkömoottorijunan kalustosarjatunnus
:* Sm5, sähkömoottorijunan kalustosarjatunnus
:* Sm6, sähkömoottorijunan kalustosarjatunnus, brändinimiltään aiemmin Allegro ja nykyään Pendolino Plus.
:* Sm7, sähkömoottorijunan kalustosarjatunnus

## Lähteet
Antti Huovila

**Antti Huovila** (s. 9. toukokuuta 1970 Anjala) on suomalainen iskelmälaulaja. Hän voitti Syksyn sävel -kilpailun vuonna 2000 kappaleella ”Vaskikellot”. Muita Huovilan suosittuja lauluja ovat esimerkiksi ”Lainsuojaton”, ”Sata kitaraa”, ”Muuttolinnut” ja ”Revontulihäät”.

Vuonna 2001 Huovila valittiin Suomen ensimmäiseksi Iskelmä-Finlandia-voittajaksi. Voittajan valinnasta päätti Jukka Virtanen.

Ennen uraansa laulajana Huovila soitti bassokitaraa yhtyeessä Rockets.

2010-luvun alkuvuosina Huovila piti pitkän esiintymistauon, jonka aikana hän päivitti vanhan rakennusalan työnjohdollisen koulutuksensa ja työskentelee nykyään alalla. Kesällä 2017 häneltä julkaistiin single ”Sydänjää”, ja hän kertoi aikovansa jälleen alkaa keikkailla.

## Diskografia
* *[[Muuttolinnut (albumi)|Muuttolinnut]]* (1999)
* *[[Vaskikellot]]* (2000)
* *[[Sata kitaraa]]* (2001)
* *[[Lainsuojaton (albumi)|Lainsuojaton]]* (2003)
* *[[Revontulihäät]]* (2005)
* *[[Unta aaltojen]]* (2006)
* *[[Kevätmorsian]]* (2007)
* *[[Kitarain]]* (2008)

## Lähteet

## Aiheesta muualla
*
Sisäministeriö

**Sisäministeriö** tarkoittaa valtion sisäisistä asioista vastaavaa ministeriötä tai valtionhallinnon osastoa.

Wikipediassa sillä voidaan viitata seuraaviin artikkeleihin:

* Suomen sisäministeriö
* Yhdysvaltain sisäministeriö
* Korean demokraattisen kansantasavallan sisäasiainministeriö
Eino Leinon palkinto

**Eino Leinon palkinto** on Eino Leinon mukaan nimetty suomalainen kirjallisuuspalkinto, jota on jaettu vuodesta 1956 alkaen. Kirjailija voidaan palkita sillä vain kerran.

Eino Leinon Seura jakaa palkinnon vuosittain yhdelle kirjailijalle arvokkaasta teoksesta tai arvokkaana pidettävästä julkaisutoiminnasta. Palkinto jaetaan kotimaisen kirjallisuuden tai sen tutkimuksen alalta ja sen etusijalla on runous. Palkinnon jakamisesta päättää itsenäinen lautakunta, johon seuran vuosikokous valitsee vuodeksi kerrallaan seurasta neljä jäsentä ja kaksi varajäsentä. Lautakunnalta edellytetään yksimielistä päätöstä. Alkuaan palkittu sai vain kuvanveistäjä Lauri Leppäsen suunnitteleman mitalin ja kunniakirjan.

Vuonna 1994 Suomen Kirjasäätiö halusi toteuttaa merkittävän tunnustuspalkinnon myös runoudelle ja novelleille, koska Finlandia-palkinnon uudistettujen sääntöjen mukaan sitä ei voinut enää jakaa näihin kirjallisuuden lajeihin kuuluville teoksille. Kirjasäätiö tarjoutui ostamaan Eino Leinon Seuralta 30&nbsp;000 markalla oikeuden jakaa vuosittain Eino Leinon palkinnon. Syksyllä 1994 seura ja Kirjasäätiö sopivat asiasta niin, että Eino Leinon palkinnon jakoperusteita ei muutettu, mutta palkintoon liittyi 30&nbsp;000 markkaa rahaa. Palkinto voitiin edelleen myöntää minkä tahansa kirjallisuuden lajin teokselle tai arvokkaana pidettävästä kirjallisesta toiminnasta. Seuran ja säätiön sopimus oli aluksi voimassa kolme vuotta.

Palkintosumma on 5&nbsp;200 euroa, ja sen on lahjoittanut vuodesta 1995 Suomen Kirjasäätiö. Palkittu saa myös kunniakirjan ja Lauri Leppäsen suunnitteleman mitalin.

## Palkinnonsaajat

*1956 Viljo Kajava
*1957 Helvi Juvonen
*1958 Rabbe Enckell
*1959 Simo Puupponen (Aapeli)
*1960 Olavi Paavolainen
*1961 Juha Mannerkorpi
*1962 Pertti Nieminen
*1963 Paavo Haavikko
*1964 Arvo Salo
*1965 Hagar Olsson
*1966 Einari Vuorela
*1967 Marja-Leena Mikkola
*1968 Kerttu Kauniskangas
*1969 Mirjam Polkunen
*1970 Heikki Palmu
*1971 Vilhelm Helander ja Mikael Sundman
*1972 Raoul Palmgren
*1973 Arvo Turtiainen
*1974 Kaisa Korhonen
*1975 Henrik Tikkanen
*1976 Eila Kivikk'aho
*1977 Nils-Börje Stormbom
*1978 Jukka Vieno

*1979 Mirkka Rekola
*1980 Elvi Sinervo
*1981 Väinö Kirstinä
*1982 Hannu Mäkelä
*1983 Pentti Linkola
*1984 Erno Paasilinna
*1985 Hannu Salama
*1986 Claes Andersson
*1987 Helvi Hämäläinen
*1988 Jyrki Pellinen
*1989 Tuomas Anhava
*1990 Olli Jalonen
*1991 Ilpo Tiihonen
*1992 Jaan Kaplinski
*1993 Jyrki Kiiskinen ja Jukka Koskelainen
*1994 Risto Ahti
*1995 Caj Westerberg
*1996 Risto Rasa
*1997 Thomas Warburton
*1998 Raija Siekkinen
*1999 Kai Nieminen
*2000 Sirkka Turkka
*2001 Markku Into

*2002 Virpi Hämeen-Anttila ja Jaakko Hämeen-Anttila
*2003 Hannu ”Tuomari” Nurmio
*2004 Veijo Meri
*2005 Antti Hyry
*2006 Juha Hurme
*2007 Eira Stenberg
*2008 Eeva Luotonen
*2009 Hannele Huovi
*2010 J. K. Ihalainen
*2011 Kari Aronpuro
*2012 Martti Anhava
*2013 Leif Salmén
*2014 Kimmo Pietiläinen
*2015 Leevi Lehto
*2016 Liisa Enwald
*2017 Leena Krohn
*2018 Kirsi Kunnas
*2019 Jaana Koistinen
*2020 Johanna Venho
*2021 Miia Toivio
*2022 Kaiho Nieminen
*2023 Niillas Holmberg
*2024 Sirpa Kyyrönen
*2025 Alice Martin

## Lähteet
Valtatie 1 (Viro)

**Valtatie 1** (Eurooppatie 20) kulkee Pohjois-Virossa Tallinnasta Rakveren, Kohtla-Järven ja Jõhvin kautta Venäjän rajalle Narvaan. Tie jatkuu Venäjällä Pietariin. Tiestä käytetäänkin Tallinnassa, Maardussa ja Narvassa nimeä *Peterburi tee* eli *Pietarintie*. Valtatie on 212,6 kilometriä pitkä.

Valtakunnallisessa yleissuunnitelmassa "Eesti 2010" tie tunnetaan nimellä *Via Vironia*.

Tie on moottoritien kaltaista pääkaupungista lähelle Rakveren kaupunkia. Tiellä saa kuitenkin kulkea myös jalan ja polkupyörällä ja sillä on leveä piennar.

## Tien kulku
Tie kulkee kolmessa maakunnassa ja vuoden 2017 kuntauudistuksen jälkeen 14 kunnassa.

### [[Harjumaa]]n maakunta
* Tallinna
* Maardu
* Jõelähtme
* Kuusalu

### [[Länsi-Virumaa]]n maakunta
* Kadrinan kunta
* Haljalan kunta
* Rakveren kunta
* Viru-Nigulan kunta

### [[Itä-Virumaa]]n maakunta
* Lüganusen kunta
* Jõhvin kunta
* Toilan kunta
* Sillamäe
* Narva-Jõesuun kaupunki
* Narva

## Välimatkataulukko

## Lähteet

## Aiheesta muualla
Marita Taavitsainen

**Marita Taavitsainen** (oikealta nimeltään **Marita Natri** o.s. **Taavitsainen**, s. 24. elokuuta 1968 Kotka) on suomalainen iskelmälaulaja. Hänet valittiin vuonna 1995 Tangokuningattareksi.

Taavitsaisen varsinainen läpimurto tapahtui vuonna 1998, jolloin hän voitti Syksyn sävel -kilpailun kappaleella ”André”.
Vuonna 2006 Taavitsainen osallistui Suomen Euroviisukarsintaan kappaleilla ”Antaudun” ja ”Enkeli itkee”. ”Enkeli itkee” sijoittui kahdenneksitoista.

Vuonna 2016 Taavitsainen sai Kullervo Linnan Säätiön palkinnon.

## Yksityiselämä
Taavitsainen oli kahden vuoden ajan kihloissa harmonikkataiteilija Jarmo Tinkalan kanssa 1990-luvun lopulla. Kihlaus päättyi vuonna 2000.

Vuonna 2008 Taavitsainen avioitui Tomi Natrin kanssa, mutta he erosivat vuonna 2018. Pariskunnalla on kaksi tytärtä (s. 2009 ja 2011). Taavitsainen asui avoliitossa samassa rivitalossa, mutta eri asunnossa Pasi-nimisen miehen kanssa Hyvinkäällä, jossa Taavitsainen myös avasi parturi-kampaamon maaliskuussa 2020.

## Diskografia
### Studioalbumit
*Tuhat unelmaa (1995)
*Salainen puutarha (1998)
*Yksi ainoa katse (1999 - #21)
*Riittää kun rakastaa (2001 - #38)
*Sinistä ja syvää (2003)
*Häähaaveita (2008)

### Singlet
* Salainen puutarha (1998 - #7)
* Rakkauden liekki (2000, yhdessä Janne Hurmeen kanssa)
* Eloon jään (2001)
* Alla tähtien (2014, duetto Matti Rockellin kanssa)
* Helsingin sarastukseen (2016)

### Kokoelmat
* Joulun tähtitaivas (1999)
* Muistojen bulevardi (2002, yhdessä Eija Kantolan ja Saija Varjuksen kanssa)
* 10 vuotta... kuin siivillä (Kokoelma) (2005 - #29)

### Videot
* Helsingin sarastukseen (2016)

## Lähteet

## Aiheesta muualla

* 
* 
*